ମିଶନ୍ 'ବନ୍ଦେ ଭାରତ': ସ୍ବଦେଶ ଫେରୁଛନ୍ତି ପ୍ରବାସୀ ! - Enews online\nମିଶନ୍ 'ବନ୍ଦେ ଭାରତ': ସ୍ବଦେଶ ଫେରୁଛନ୍ତି ପ୍ରବାସୀ !\nMay 9, 2020 P Kumar News 0\nନୂଆଦିଲ୍ଲୀ,୯/୫ଃ କରୋନା ମହାମାରୀ ଯୋଗୁଁ ବିଦେଶର ବିଭିନ୍ନ ସ୍ଥାନରେ ପ୍ରବାସୀ ଭାରତୀୟମାନେ ଫସିରହିଛନ୍ତି । ସେମାନଙ୍କୁ ସ୍ବଦେଶ ଆଣିବା ପାଇଁ ଭାରତ ସରକାର 'ବନ୍ଦେ ଭାରତ' ମିଶନ ଆରମ୍ଭ କରିଛନ୍ତି । ପ୍ରବାସୀଙ୍କୁ ଆକାଶ ମାର୍ଗ ସହ ଜଳପଥରେ ବି ଅଣାଯାଉଛି । ଜଳପଥରେ ଏହି ମିଶନର ଆରମ୍ଭ କରିଛି ଆଇଏନ୍ଏସ୍ ଜଲସ୍ୱ । ନୌସେନାର ଏହି ଜାହାଜ ସାହାଯ୍ୟରେ ମାଲଦ୍ୱୀପ୍ରୁ ୬୯୮ ଜଣ ଭାରତୀୟ ସ୍ୱଦେଶ ଆସିବେ ବୋଲି ଜଣାପଡ଼ିଛି । ଉକ୍ତ ୬୯୮ ଜଣଙ୍କ ମଧ୍ୟରେ ୫୯୫ ପୁରୁଷ ଓ ୧୦୩ ମହିଳା ରହିଛନ୍ତି । ସେମାନଙ୍କ ମଧ୍ୟରେ ୧୯ ଜଣ ଗର୍ଭବତୀ ଥିବା ଭାରତୀୟ ନୌସେନା ପକ୍ଷରୁ ସୂଚନା ଦିଆଯାଇଛି । ଏହି ଭାରତୀୟମାନେ ମାଲଦ୍ୱୀପ୍ର ମାଲେରେ ଫସି ରହିଥିବା ବେଳେ ନୌସେନା ପକ୍ଷରୁ ଉଦ୍ଧାର କାର୍ଯ୍ୟ ଆରମ୍ଭ ହୋଇସାରିଛି ।\nସୂଚନା ଅନୁଯାୟୀ, ଆଇଏନ୍ଏସ୍ ଜଲସ୍ୱ ଓ ଆଇଏନ୍ଏସ୍ ମଗରକୁ ମାଲଦ୍ୱୀପ୍ରେ ଫସିଥିବା ୧୮୦୦ରୁ ୨୦୦୦ ଭାରତୀୟଙ୍କୁ ଫେରାଇ ଆଣିବାକୁ ଦାୟିତ୍ୱ ଦିଆଯାଇଛି । ଏହାରି ମଧ୍ୟରେ ସେ ୪ ଥର ଯାତ୍ରା କରିବ। ଦୁଇଥର କୋଚିରୁ ଓ ଦୁଇଥର ତୁତିକୋରିନ୍ରୁ ଯାତ୍ରା କରିବ। ମାଲଦ୍ୱୀପରୁ ଭାରତୀୟଙ୍କୁ ଆଣିବା ପାଇଁ ପ୍ରାଥମିକ ସ୍ତରରେ କିଛି ସୁରକ୍ଷା ବ୍ୟବସ୍ଥା ଉପରେ ଧ୍ୟାନ ଦିଆଯାଇଛି ।\nପ୍ରଥମେ ଡାକ୍ତରୀ ପରୀକ୍ଷା କରାଯିବ ପରେ ବୟସ୍କ ବ୍ୟକ୍ତିଙ୍କୁ ଗରୁତ୍ୱ ଦିଆଯିବ ଏବଂ ପାରିବାରର ସ୍ଥିତିକୁ ଧ୍ୟାନରେ ରଖାଯାଇ ବେରୋଜଗାରଙ୍କୁ ଗରୁତ୍ୱ ଦିଆଯିବ । ଏହିମାନଙ୍କୁ ହିଁ ସ୍ୱଦେଶ ଫେରାଇବା ଦିଗରେ ଗୁରୁତ୍ୱ ଦିଆଯିବ । ସେହିଭଳି ବିମାନ ଯୋଗେ ମଧ୍ୟ ଭାରତୀୟଙ୍କୁ ସ୍ୱଦେଶ ଅଣାଯାଉଛି । ୧୨ଟି ଦେଶରୁ ଭାରତୀୟଙ୍କୁ ଧରି ବିମାନ ଆସୁଛି । ଅନ୍ୟପଟେ ଆସନ୍ତା ସପ୍ତାହ ସୁଦ୍ଧା ଦେଶର ୧୪ଟି ସହରରେ ୬୪ଟି ବିମାନ ପ୍ରବାସୀଙ୍କୁ ଧରି ଅବତରଣ କରିବ । ଏହି ବିମାନଗୁଡ଼ିକ ଛୋଟ ସହରରେ ମଧ୍ୟ ଅବତରଣ କରିବ । ଫେରିବାକୁ ଥିବା ପ୍ରବାସୀଙ୍କ ନିକଟବର୍ତ୍ତୀ ଏୟାରପୋର୍ଟରେ ସେମାନଙ୍କୁ ଓହ୍ଲାଇବାକୁ ଗରୁତ୍ୱ ଦିଆଯାଉଛି । ହସ୍ତଗତ ହୋଇଥିବା ସୂଚନା ଅନୁଯାୟୀ ଏପର୍ଯ୍ୟନ୍ତ ୪ଟି ସ୍ୱତନ୍ତ୍ର ରିଭର୍ସ ଫ୍ଲାଇଟ୍ ଅବତରଣ କରିସାରିଛି । ଦୁବାଇରେ, ଦୁଇଟି ବିମାନ ଯଥାକ୍ରମେ ୧୮୧ ଓ ୧୮୨ ଯାତ୍ରୀଙ୍କୁ ଧରି ଅବତରଣ କରିସାରିଛି । ସେହିଭଳି ସିଙ୍ଗାପୁରରୁ ୨୩୪ ଯାତ୍ରୀ ଓ ଜାମ୍ମୁ କାଶ୍ମୀରରୁ ୧୬୮ ଛାତ୍ରଙ୍କୁ ନେଇ ବିମାନ ଢ଼ାକାରୁ ବାହାରି ଭାରତରେ ପହଞ୍ଚିଛି ।\nବର୍ତ୍ତମାନର ସୂଚନା ଅନୁସାରେ, "ବନ୍ଦେ ଭାରତ ମିଶନ" ଅଧୀନରେ ପଠାଯାଇଥିବା ଏକ ସ୍ୱତନ୍ତ୍ର ବିମାନରୁ ୧୭୭ ଜଣ ଭାରତୀୟ ଫେରି ଆସିଛନ୍ତି । ଏହି ଲୋକଙ୍କୁ ସଂଯୁକ୍ତ ଆରବ ଏମିରେଟ୍ସର ରାଜଧାନୀ ଆବୁଧାବିରୁ ଅଣାଯାଇଛି । ଫେରି ଆସୁଥିବା ଲୋକଙ୍କ ମଧ୍ୟରେ ୪୯ ଜଣ ଗର୍ଭବତୀ ମହିଳା ମଧ୍ୟ ଅଛନ୍ତି । ଏଠାରେ ଆପଣଙ୍କୁ ଜଣାଇବାକୁ ଚାହୁଁଛୁ ଯେ, କରୋନା ଭାଇରସ୍ ଯୋଗୁଁ ଚାଲିଥିବା ଲକ୍ଡ଼ାଡାଉନ ଯୋଗୁଁ ଏହି ସମସ୍ତ ଭାରତୀୟ ସେଠାରେ ଅଟକି ରହିଥିଲେ ।\nକଣ ଆପଣ ଦେଖିଛନ୍ତି କି ଦେବ ଆନନ୍ଦଙ୍କ ପୁଅକୁ ? ଦେଖିବାକୁ ଖୁବ୍ ସୁନ୍ଦର ଅଟନ୍ତି । ଆପଣ ବି ଥରେ ନିଶ୍ଚୟ ଦେଖନ୍ତୁ ।\nଜୁଲାଇ 1 ତାରିଖରୁ 15 ତାରିଖ ମଧ୍ୟରେ ଅନୁଷ୍ଠିତ ହେବ ସିବିଏସସି (CBSE) ଦଶମ ଓ ଯୁକ୍ତ +୨ର ଅବଶିଷ୍ଠାଂଶ ପରୀକ୍ଷା ।
